SMTTE-model

**S**ammenhæng – Hvad vil vi gøre noget ved?

* Hvad er baggrunden for, at vi vil arbejde med forløbet?
* Hvad er elevernes forudsætninger? Hvilke oplevelser og erfaringer har eleverne med?
* Hvad er rammerne - Tid? - Økonomi? - Lærerressourcer? - Lokaler?

**M**ål – Hvad er det, vi vil opnå?

* Hvad skal eleverne lære?
* Hvad er det konkret, vi gerne vil opnå?
* Tænk både på faglige og sociale mål

**T**egn - Hvilke indikatorer skal vi holde øje med, for at se om eleverne nærmer sig målene?

* Hvad skal vi holde øje med for at se, om vi nærmer os målet?
* Forsøg at opstille et tegn for hvert mål
* Gå evt. tilbage og konkretiser målene, hvor det er nødvendigt
* Vælg tegn, man faktisk kan iagttage/konstatere
* Vælg tegn, der relaterer sig til målene

**T**iltag - Hvad skal vi gøre for, at eleverne opnår målene? Selve undervisningsforløbet

* Hvordan skal eleverne organiseres for at vi kan opfylde vores målsætning?
* Holddannelse (hvilke kriterier?) - Gruppearbejde - Selvstændigt arbejde - Læreroplæg
* Hvilken arbejdsform skal vi benytte, for at vi kan opfylde vores målsætning? - Værksteder - Projektarbejde - Hvilke aktiviteter og opgaver skal vi igangsætte for at give eleverne mulighed for at nå målene?
* Hvem har ansvar for hvad, hvornår?
* Det kan være nødvendigt at justere tiltagene undervejs i forløbet, hvis vi ikke kan se tegnene på, at eleverne nærmer sig målene

**E**valuering

* Hvordan vil vi evaluere med eleverne?
* Hvordan vil vi evaluere mellem lærerne?
* Hvordan skal de enkelte mål evalueres?
* Hvilke værktøjer vil være velegnede til at evaluere de enkelte mål?
* Hvornår skal der evalueres?
* Hvordan og til hvad skal evalueringen bruges?

Husk, at det er mest hensigtsmæssigt at springe frem og tilbage mellem de forskellige punkter for bedst muligt at se tingene i en sammenhæng. Det er endvidere tanken, at man undervejs i gennemførelsen justerer tiltagene, hvis man får øje på de ønskede eller forventede tegn.

